Gruuthusemuseum

Gruuthusemuseum er et kulturhistorisk museum i Brugge. Gruuthuse er et hus fra middelalderen; Louis de Gruuthuse er den mest kjente av beboerne. Samlingene dekker tidsrommet fra 1400-tallet til 1800-tallet, 500 år av Brügges historie. Gruuthusemuseum vant i 2021 prisen som Europas mest innbydende museum. Denne internasjonale museumsprisen er en del av European Museum of the Year Awards og er som Oscar-seremonien i museumsverdenen. Etter fem års restaurering, åpnet Gruuthuse-museet i 2021 igjen for besøkende. Museet er en del av Brugges museumskvarter med St. John's Hospital, Vår frues kirke, Gruuthuse Museum, Arentshuis, Groeninge Museum. Gruuthuse En rik familie fra Brugge fikk på 1200-tallet monopol til å innkreve avgifter på gruit (krydder til øl), og bygget et lagerhus til formålet. Bygningen ble tidlig på 1400-tallet ombygd til bolig for en velstående kjøpmann, som senere tok navn etter huset; "Van Gruuthuse" ("Fra Gruithuset"). Sønnen, Louis de Gruuthuse, bygger på en ny fløy til huset, og i 1472 også et kapell som forbinder huset til den tilstøtende kirken, Vår Frues kirke i Brügge. I 1596 var kong Filip II av Spania eier av huset, og i 1623 ble det overtatt av Wenceslas Cobergher. Byen Brugge kjøpte huset i 1875, og arkitekten Louis Delacenserie hadde ansvaret for restaureringen mellom 1883 og 1895. Eksteriøret er dels opprinnelig, dels en rekonstruksjon; interiøret er stort sett en nygotisk rekonstruksjon av et middelaldersk interiør. Bygningen ble opprinnelig brukt til å vise byens arkeologiske samlinger. Midt på 1900-tallet ble museet omgjort til et kulturhistorisk museum for byen Brügge. Innsamling Museet viser et bolighus for en rik familie, slik det kunne være på slutten av middelalderen, og en stor samling vanlige verktøy og redskaper. I utstillingene finner en møbler, kniplinger, gjenstander i gull og sølv, våpen, musikkinstrumenter, og keramikk. Det mest kjente objekt i samlingen er len lakkert terrakottabyste av den tysk-romerske keiser Karl V fra 1520, laget av Conrat Meit. Et annet høydepunkt er samlingen av flamske gobelenger fra 15- og 1600-tallet. Museet holder jevnlig ulike særutstillinger. Referanser Eksterne lenker (nl) Offisielt nettsted (en) Offisielt nettsted (en) Gruuthuse Museum – kategori av bilder, video eller lyd på Commons